M รูด 3% โบรกฯ แนะ “ชะลอลงทุน” ชี้มาตรการคุมโควิด กระทบกำไร Q3
M รูด 3% มาที่ 49.25 บ. ด้วยมูลค่าซื้อขาย 151.11 ลบ. โบรกฯ แนะ “ชะลอลงทุน” ชี้มาตรการคุมโควิด ร้านในห้างปิดบริการ-จัดส่ง Delivery ไม่ได้ คาดกระทบกำไรไตรมาส 3/64
M รูด 3% มาที่ 49.25 บ. ด้วยมูลค่าซื้อขาย 151.11 ลบ. โบรกฯ แนะ “ชะลอลงทุน” ชี้มาตรการคุมโควิด ร้านในห้างปิดบริการ-จัดส่ง Delivery ไม่ได้ คาดกระทบกำไรไตรมาส 3/64
20 ก.ค. 2564

ผู้สื่อข่าวรายงานว่า ราคาหุ้น บริษัท เอ็มเค เรสโตรองต์ กรุ๊ป จำกัด (มหาชน) หรือ M ล่าสุด ณ เวลา 15.46 น. อยู่ที่ 49.25 บาท ลบ 1.50 บาท หรือ 2.96% สูงสุดที่ 50.25 บาท ต่ำสุดที่ 49 บาท ด้วยมูลค่าซื้อขาย 151.11 ล้านบาท
M
ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯว่า จากการสอบถามกับทาง M, บมจ.เซ็น คอร์ปอเรชั่น กรุ๊ป (ZEN), บมจ.อาฟเตอร์ ยู  (AU)) ได้ข้อสรุปว่าจากคำสั่งของกรุงเทพมหานคร (กทม.) ร้านอาหารที่อยู่ในห้างสรรพสินค้าในพื้นที่ 13 จังหวัด ไม่สามารถเปิดให้บริการและจัดส่ง Delivery ได้ ตั้งแต่วันที่ 20 ก.ค. และมีผลอย่างน้อย 14 วัน
โดยฝ่ายวิจัย เห็นว่า เป็น Negative surprise กับร้านอาหาร M, ZEN และ AU ที่มีร้านค้าอยู่ในห้างราว 90%, 90% และ 95% ตามลำดับ ถือเป็นผลกระทบที่หนักกว่า Full lockdown ในช่วงเม.ย.63 และคาดจะเกิดผลขาดทุนเพิ่มเติมใน stock วัตถุดิบเสียหาย จากพึ่งทราบมาตรการล่วงหน้าเพียง 1-2 วัน
ทั้งนี้การปรับตัวในแต่ละร้านอาหาร คือ 1. หาพื้นที่ครัวใหม่เพื่อส่ง Dellivery เช่น ZEN จะใช้ครัวร้านอาหารเขียงในการรับออเดอร์แบรนด์อาหารไทย อย่าง ตำมั่ว, ลาวญวน และ AU มีแผนใช้ Cloud kitchen เสริมครัวนอกห้าง และดึงครัวของ Mikka มาช่วยบางส่วน คาดเพิ่มกำลังการผลิตได้ราว 10-20%
ดังนั้น จึงควรชะลอการลงทุน กับแนวโน้มกำไรกลุ่มในไตรมาส 2/64 ที่คาดจะเห็นผลขาดทุนทั้ง 3 บริษัท และหากสถานการณ์โควิด-19 ยังยืดเยื้อ มีโอกาสเห็นการต่อมาตรการเพิ่มจาก 14 วัน และแนวโน้มกำไรในไตรมาส 3/64 หดตัวลงต่อเมื่อเทียบจากไตรมาสก่อน อาจรอจังหวะเห็นภาพการฟื้นตัวที่ชัดเจนมากขึ้น ค่อยกลับมาพิจารณาลงทุนอีกครั้ง